พี่นิตย์ ขนมจีนเส้นสด ร้านขนมจีนร้านนี้ทำเส้นสดๆ เองค่ะ จัดวางบนถาดเป็นคำๆ ค่ะ ด้านหน้ามีแกงให้เลือก 4-5 อย่างค่ะ คือ น้ำยา น้ำพริก ไตปลา เขียวหวาน น้ำยาป่า แล้วก็ขนมหวานอีก 2 อย่าง กับถาดไก่ทอดค่ะ

เราเลือกน้ำแกงที่ชอบแล้วก็คีบไก่ทอดใส่จานตั้งไว้ เดี๋ยวทางร้านจะจดแล้วนำมาเสิร์ฟพร้อมขนมจีนค่ะ ผักสดสามารถตักได้ไม่อั้นเลือกตักได้ตามใจชอบเลยค่ะ

สั่งน้ำแกงเป็นน้ำยาป่า รสชาติเข้มข้นดี มีเนื้อปลาเยอะโอเคเลยค่ะ กลมกล่อมไม่เผ็ดจนเกินไป ส่วนน้ำยาเข้มข้น มันกะทิดี ส่วนน้ำพริกค่อนข้างหวานค่ะ ส่วนเส้นนิ่มลื่นดีเข้ากับน้ำแกงลงตัว

ไก่ทอดหมักเข้าเครื่องดี ทอดมากรอบๆ อร่อยค่ะ แนะนำเลย รวมๆแล้วราคาทั่วไปค่ะไม่แพง น้ำแกงถ้วยละ 15-30 บาทโดยประมาณค่ะให้เยอะคุ้มทีเดียว